Naše číslo Vybavuje Bratislava

 PaedDr. Beata Biksadská 27.03.2020

beata.biksadska@mupb.sk

**Vec**

**PRIJÍMANIE DETÍ DO MATERSKÝCH ŠKŌL**

**Rozhodnutie ministra školstva číslo: 2020/10610:1-A1030**

Minister školstva, vedy, výskumu a športu Slovenskej republiky podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“)

 **mimoriadne prerušuje školské vyučovanie v školách od 30. marca 2020 do odvolania.**

Minister určuje termíny rozhodujúce pre organizáciu školského roka 2019/2020 takto:

 **1. žiadosti na prijatie dieťaťa na predprimárne vzdelávanie na školský rok 2020/2021 sa budú podávať od 30. apríla 2020 do 31. mája 2020** s tým, že

1.1 **podávanie žiadostí** o prijatie dieťaťa sa bude organizovať **bez osobnej prítomnosti detí;** odporúča sa komunikácia elektronickou formou, ak to technické podmienky umožňujú, prípadne iným spôsobom v závislosti od priestorových možností konkrétnej materskej školy **s dôrazom na dodržiavanie hygienicko-epidemiologických opatrení,**

1.2 **potvrdenie o zdravotnom stave dieťaťa sa nebude vyžadovať;** ak do času vydávania rozhodnutia o prijatí dieťaťa zákonní zástupcovia dodatočne nepriložia potvrdenie o zdravotnom stave, dieťa bude prijaté len na **adaptačný pobyt,**

1.3 ak pôjde o prijatie **dieťaťa so špeciálnymi výchovno-vzdelávacími potrebami, nebude sa vyžadovať predloženie vyjadrenia príslušného zariadenia výchovného poradenstva a prevencie**; ak zákonní zástupcovia dieťaťa so špeciálnymi výchovnovzdelávacími potrebami dodatočne nepriložia potvrdenie o zdravotnom stave a vyjadrenie príslušného zariadenia výchovného poradenstva a prevencie, dieťa bude prijaté len na **diagnostický pobyt.**

**Informácie zriaďovateľa:**

**MŠ Estónska 3, Bratislava**

**MŠ Linzbothova 18, Bratislava**

**MŠ-Óvoda, Komárovská 58, Bratislava**

**MŠ Staromlynská 51, Bratislava**

1. Žiadosť o prijatie do MŠ si môžete stiahnuť na :

https://www.ms-linzbothova.sk (tlačivá) vo formáte Word, a poslať  ich elektronicky na mailovú adresu   linzbothova.ms@gmail.com

2. Žiadosti môžete poslať aj  na poštovú adresu :

Materská škola Linzbothova 18, 821 06 Bratislava.

3. Vyplnenú žiadosť si môžete hodiť aj do poštovej schránky na MŠ Linzbothova 18., alebo odovzdať osobne od 11. mája do 15. mája denne od 9,00 do 16,00 hodín na MŠ Linzbothova 18. (na riaditeľstve školy- Mgr. Eva Elexová)

4.  V prípade, že rodičia nemajú možnosť si z internetu vytlačiť žiadosť, môžu to urobiť v MŠ Linzbothova 18 a na mieste si osobne vyplniť všetky potrebné dokumenty od 11. mája do 15. mája od 9,00 do 16,00 hodín.

5. Do materskej školy sa prijímajú deti na základe žiadosti rodičov spravidla vo veku od troch do šiestich rokov.

**Zápis bude prebiehať  s dôrazom na dodržiavanie hygienicko epidemiologických opatrení.**

**Mgr. Zoltán Pék**

 **Starosta**